Store (50-75 millimeter), avlangt-ovale, hvelvede, blanke skarabider, mørkt bronsefarget med dekkvingene gulbrune med svarte lengdestriper. Det mest påfallende trekket er at forbeina er sterkt forlengede, særlig hos hannene. Denne slekten har forholdsvis avlang, høyt hvelvet kropp. Hannens forbein er omtrent så lange som kroppen, lårene med et par lange pigger, leggene lange og krumme. Pronotum er mye bredere enn langt, med rundede sider. Dekkvingene er jevnbrede.